 NA FRIDAH OKACHI Kiongozi wa Chama cha Narc Kenya Martha Karua amefanya mkutano na wanachama wake ambapo ametumia fursa hiyo kushambulia utawala wa Rais William Ruto. Bi Karua ameshtumu serikali ya Ruto kwa kile alichosema ni kukosa kuchukulia hatua wale wanaoiba mali ya umma. “Wengi wa wanaoachiliwa katika kesi za ufisadi wanatoka jamii ya Rais Ruto,” akasema Bi Karua. Bi Karua vile vile amelaani Serikali kuhusu elimu hapa nchini, akisema kuwa shule za msingi na upili zinatoa elimu duni ilhali serikali inalimbikizia Wakenya mzingo wa kulipa karo. Kuhusu suala la Ann Njeri, mfanyabiashara kwenye sakata ya kutoweka kwa mafuta ya Sh17 bilioni, Bi Karua anasema kutekwa nyara kwa mfanyabiashara huyo kulikuwa njama ya Serikali kuingilia ushahidi. Kiongozi huyo ametishia kurai wafuasi wa Upinzani kurudi kwenye maandamano iwapo serikali haitapunguza gharama ya maisha. Chama hicho kimesema Bi Karua atasimama katika kinyanganyiro cha Urais mwaka 2027. You can share this post!  Be our fan Follow us Join us Subscribe our newsletter to stay updated © Copryright 2023 Taifa Leo. All Rights Reserved  